*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2018.gada .jūlijs

.§

**Informatīvais ziņojums**

**“Par energoefektivitātes paaugstināšanas projektiem ilgtermiņa sociālās aprūpes jomā 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” ietvaros”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Pieņemt zināšanai Labklājības ministrijas sniegto informāciju par šī informatīvā ziņojuma pielikumā minētājiem projektiem, kuros nav konstatēts risks, ka ieguldījumi varētu tikt veikti ēkās, kurās tiek sniegti ilgtermiņa sociālās aprūpes pakalpojumi, un atļaut turpināt šo projektu īstenošanu 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” ietvaros, kā arī atļaut attiecīgi deklarēt minēto projektu izdevumus Eiropas Komisijā.
3. Projektos, kuros saskaņā ar Labklājības ministrijas sniegto informāciju ir konstatēts risks, ka ieguldījumi varētu tikt veikti ēkās, kurās tiek sniegti ilgtermiņa sociālās aprūpes pakalpojumi, Vides aizsardzības un reģionālās attīstības ministrijai sadarbībā ar 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” starpniekinstitūcijām un projektu iesniedzējiem izvērtēt iespēju:
	1. nodrošināt, ka darbības, kas saistītas ar pašvaldību ēku energoefektivitātes paaugstināšanu, tiek plānotas un veiktas pašvaldības ēkā, kurā netiek nodrošināti ilgtermiņa sociālās aprūpes pakalpojumi, nemainot pašvaldības ēku jeb investīciju objektu;
	2. projektu ietvaros finansēt citu pašvaldības izvēlētu ēku ar nosacījumu, ka projektā plānotie iznākuma rādītāji atbildīs Ministru kabineta 2016. gada 22. novembra rīkojumā Nr. 704 "Par projektu ideju konceptu finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" otrās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām" ietvaros" minētajām minimālajām sasniedzamajām iznākuma rādītāju vērtībām;
	3. nodrošināt, ka ēkā netiek sniegti ilgtermiņa sociālās aprūpes pakalpojumi;
	4. īstenot projektu, to priekšfinansējot no attiecīgās pašvaldības budžeta līdzekļiem un paredzot, ka pozitīvas Eiropas Komisijas atbildes gadījumā īstenošanā esošu projektu var finansēt no Eiropas Reģionālās attīstības fonda finansējuma.
4. Negatīvas Eiropas Komisijas atbildes gadījumā Vides aizsardzības un reģionālās attīstības ministrijai sadarbībā ar Labklājības ministriju un Finanšu ministriju jautājumu par projektu ietvaros uzņemto saistību segšanu steidzamības kārtā virzīt izskatīšanai Ministru kabinetā, sniedzot informāciju Ministru kabinetam ar izvērstu analīzi par katru atsevišķo projektu, tā ietvaros veiktajām darbībām neatbilstošu izdevumu risku mazināšanai, kā arī priekšlikumus uzņemto saistību radītās negatīvās fiskālās ietekmes novēršanai.

Ministru prezidents M.Kučinskis

# Valsts kancelejas direktors J. Citskovskis

Raubiškis, 66016717

kaspars.raubiskis@varam.gov.lv

Timermanis, 66016709

ritvars.timermanis@varam.gov.lv